Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 111

3. A vizsga értékelése Rajz-festés-mintázás gyakorlati vizsga értékelésének általános szempontjai: – megfigyelő, látvány- és karaktermegjelenítő képesség, – gondolati tartalomnak, műfaji sajátosságoknak megfelelő átíró, kifejező készség, – tervező, feladatmegoldó készség, – képzőművészeti technikákban való jártasság, – kísérletező készség, – kreativitás, – manuális készség, – művészeti ismeretek, 2006/62/II. szám – esztétikai érzékenység, – tárgyalkotó készség, – a feladatmegoldás egyedisége, minősége, összhatása. III. Fejezet KÖTELEZŐEN VÁLASZTHATÓ MŰHELYGYAKORLAT GRAFIKA TANSZAK CÉLOK, FELADATOK, SZAKMAI KÖVETELMÉNYEK A grafikai műhelygyakorlat tanítási célja az egyedi és sokszorosított grafikai eljárások megismerése. A grafika két fő területének: a képgrafikusi és az alkalmazott grafikai tevékenységnek megismertetése. A grafikai műhelygyakorlat célja, hogy a vizuális neveléssel párhuzamosan a tanuló – ismerkedjen meg a grafikai tevékenységhez szükséges elméleti és gyakorlati tudnivalókkal, – sajátítsa el a grafikai munkához szükséges technikai eszközök használatát, – ismerkedjen meg a grafika lehetőségeivel és korlátaival (sokszorosítható grafikák, illusztráció, reklámgrafika stb.), – tudja kiválasztani és alkalmazni az egyéniségének megfelelő grafikai technikát, – ismerje a szaknyelvet, – legyen tájékozott a grafika művészettörténetében, – tevékenységének végzésében váljon önállóvá, – legyen nyitott az új médiumok megismerésére (számítógép), – felkészültsége legyen alkalmas arra, hogy tanulmányait szakirányban tovább folytathassa. A grafikai műhelygyakorlat feladata, hogy a vizuális neveléssel párhuzamosan a tanulót ismertesse meg – a grafikai tevékenységhez szükséges technikai anyagok, eszközök, szerszámok működésével, kezelésével, – a grafikai művészet egy-egy kiemelkedő képviselőjével, – a segédanyagok tulajdonságaival, használatával, – a szabványokkal, a méretekkel, az installálási törvényekkel, – a szakma rövid történetével, – a képzőművészeti gyakorlatban, a feladatokban felhasználható vizuális elemekkel (pont, vonal, szín stb.), – a képépítés törvényszerűségeivel, – a színelmélet alapjaival. A grafikai műhelygyakorlat feladata, hogy a tanulóban – fejlessze ki a feladatok elvégzéséhez szükséges önálló, kreatív, alkotói módszert, – alakuljon ki véleménynyilvánítási igény és képesség, – alakuljon ki a készített mű esztétikus megjelenítésének képessége. Követelmények A tanuló az alapfok végén ismerje – a képépítés alapvető szabályait, – a tanult grafikai technikákat, ezek továbbfejlesztési lehetőségeit és korlátait, – az egyedi és sokszorosított grafika – különösen a megismert magasnyomási eljárások – sokszínű technikai lehetőségeit, 2006/62/II. szám – a grafika történeti és technikai sajátosságait, – a nyomtatásra és dúckészítésre alkalmas papírfajtákat, a linó és fém anyagokat. A tanuló legyen képes – az eddig megismert grafikai technikák alkalmazására, – vázlatkészítésre, motívumgyűjtésre, feldolgozásra, átírásra, dúcra dolgozásra, – az egyedi és sokszorosított grafika – különösen a megismert magasnyomási eljárások – sokszínű technikai lehetőségeinek alkalmazására, – esztétikus képi megjelenítésre. A tanuló a továbbképző végén ismerje – a legújabb nemzetközi és hazai sokszorosított grafikai törekvéseket és azok képviselőit, – a hazai kortárs grafika eredményeit. A tanuló legyen képes – önálló kifejezőkészségre és grafikai komponálásra, – technikailag tiszta és kevert technikájú lapok létrehozására, – az iparban használatos reklámhordozók (könyv, lemezborító, plakát) tervezésére, – klasszikus sokszorosított grafikai faximile reprodukció készítésére, – önálló gondolatokkal és képi világgal bíró illusztrációk létrehozására, – kiállításra alkalmas munkák alkotására. A GRAFIKA TANSZAK VIZSGAKÖVETELMÉNYEI A GRAFIKA MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes